अगं बाई अरेच्चा २

अगं बाई अरेच्‍या २ हा इ.स. २०१५ मधील मराठी  चित्रपट असून, या चित्रपटाचे दिग्दर्शन आणि सहलेखन केदार शिंदे यांनी केले आहे. अगं बाई अरेच्चा! या ब्लॉकबस्टर मराठी चित्रपटाचा हा दुसरा भाग आहे. काही चित्रपट समीक्षकांच्या मते, अगा बाई अरेच्‍या २ हा मराठी चित्रपट उद्योगातील सर्वोत्कृष्ट चित्रपटांपैकी एक आहे. याच्या संगीतालाही प्रेक्षकांनी चांगलीच पसंती दिली होती.

दिवंगत शाहीर साबळे यांचे नातू असल्याने दिग्दर्शक केदार शिंदे हे त्यांच्या सर्व चित्रपटांमध्ये चांगले संगीत देणारे म्हणून ओळखले जातात. 'केदार शिंदे प्रॉडक्शन' आणि 'अनुष्का मोशन पिक्चर्स अँड एंटरटेनमेंट'च्या बॅनरखाली नरेंद्र फिरोदिया, बेला शेंडे आणि सुनील लुल्ला यांनी या चित्रपटाची निर्मिती केली होती आणि इरॉस इंटरनॅशनलने त्याचे वितरण केले होते. या चित्रपटात सोनाली कुलकर्णी, धर्मेंद्र गोहिल, सुरभी हांडे, शिवराज वायचळ, मिलिंद फटक, भरत जाधव आणि प्रसाद ओक या कलाकारांच्या भूमिका आहेत. तसेच या चित्रपटात सिद्धार्थ जाधवची खास भूमिका आहे. हा चित्रपट २२ मे २०१५ रोजी सर्वत्र प्रदर्शित झाला होता.

 पात्र 
 सोनाली कुलकर्णी
 भरत जाधव
 सिद्धार्थ जाधव
 प्रसाद ओक
 धर्मेंद्र गोहिल 
 सुरभी हांडे
 शिवराज वायचळ
 मिलिंद फाटक
 उमा सरदेशमुख
 विद्या पटवर्धन
 स्वप्नील मुनोत
 वरुण उपाध्ये
 गौरवी जोशी
 माधव देवचके
 राजेश भोसले
 राजेश सिंग
 नाम्या सक्सेना

 गीत आणि संगीत 

या चित्रपटाचे पार्श्वसंगीत साई आणि पियुष यांनी संगीतबद्ध केले असून निषाद यांनी संगीत दिले आहे. या चित्रपटातील गीते अश्विनी शेंडे, ओंकार मंगेश दत्त आणि मनोहर गोलांबरे यांनी लिहिली आहेत.

 समीक्षा आणि टीका 
टाईम्स ऑफ इंडियाचे मिहीर भानागे यांनी या चित्रपटाला ५ पैकी २.५ रेटिंग दिले आणि ते म्हणाले की,"जेव्हा तुमच्याकडे सोनाली, भरत, प्रसाद आणि मिलिंद फाटक सारखे कलाकार असतील, तेव्हा तुम्ही चित्रपट पाहायला जाल अशी अपेक्षा असते. विशेष म्हणजे, हे सर्व चांगले अभिनेते आहेत. पण जेव्हा तुम्ही चित्रपटाच्या उत्तरार्धात पोहोचता तेव्हा तुम्ही उच्च अपेक्षा आणि सर्वसाधारण सादरीकरण यात फसलेले असता. चित्रपटाच्या शेवटी, तुम्ही पूर्णपणे निराश होतात."  मराठी स्टार्सच्या केयुर सेटा ने चित्रपटाला ५ पैकी २ असे रेटिंग दिले आणि त्यावर अशी प्रतिक्रिया दिली की, "अगं बाई अरेच्‍या२ हा चित्रपट मूलभूत मुद्द्यांमुळे अयशस्वी झाला आहे." 

 संदर्भ 

 बाह्य दुवे 


वर्ग:इ.स. २०१५ मधील मराठी चित्रपट